**Personas datu apstrādes NILLTPFN likumā\* un Sankciju likumā \*\* noteikto Maksātnespējas kontroles dienesta funkciju izpildes nolūkiem tiesiskais pamats:**

* VDA regulas 6.panta 1.punkta e) apakšpunkts - lai izpildītu uzdevumu, ko veic sabiedrības interesēs, vai īstenojot pārzinim likumīgi piešķirtās oficiālās pilnvaras; 9. panta 2. punkta b) apakšpunkts - īpašu kategoriju personas datu apstrāde normatīvajos aktos paredzētajā kārtībā, lai nodrošinātu NILLTPFN likumā\* noteikto MKD funkciju izpildi; 10.pants - personas datu par sodāmību un pārkāpumiem apstrāde normatīvajos aktos paredzētajā kārtībā;
* Eiropas Parlamenta un Padomes 2015. gada 20. maija regula (ES) Nr. 2015/847 par līdzekļu pārvedumiem pievienoto informāciju un ar ko atceļ regulu (EK) Nr. 1781/2006 nostādnes;
* NILLTPFN likuma\* 45., 77. un 78.pants;
* Uz NILLTPFN likuma\* pamata izdotie Ministru kabineta noteikumi;
* Sankciju likums;
* Uz Sankciju likuma pamata izdotie Ministru kabineta noteikumi;
* Starptautiskie normatīvie akti par ierobežojošiem pasākumiem, kas vērsti pret konkrētām personām;
* Maksātnespējas likums;
* Ministru kabineta 2018. gada 4. decembra noteikumi Nr. 761 „Elektroniskās maksātnespējas uzskaites sistēmas noteikumi”;
* Ministru kabineta 2018.gada 4.decembra noteikumi Nr.757 „Maksātnespējas kontroles dienesta nolikums”.

**Personas datu ieguves avots:**

Personas datus šīs datu apstrādes ietvaros Maksātnespējas kontroles dienests iegūst no biedrības „Latvijas Maksātnespējas procesa administratoru asociācija” ierosinājumā par sankciju piemērošanas nepieciešamību ietvertās informācijas, Maksātnespējas kontroles dienesta lietvedībā esošajiem dokumentiem, MKD pārziņā esošās Elektroniskās maksātnespējas uzskaites sistēmas (turpmāk - EMUS), kā arī no ārējiem avotiem - administratora lietvedībā esošajiem dokumentiem (tostarp, veicot fotofiksācijas), citu valsts institūciju informācijas sistēmām, publiskajiem reģistriem un datu bāzēm, kuras pieejamas Maksātnespējas kontroles dienestam normatīvajā regulējumā noteikto funkciju veikšanai.

**Personas datu kategorijas:**

Lai nodrošinātu NILLTPFN likumā\* un Sankciju likumā\*\* Maksātnespējas kontroles dienestam noteikto funkciju izpildi, Maksātnespējas kontroles dienests iepriekš minētajiem nolūkiem apstrādā ne tikai maksātnespējas procesa administratoru kā NILLTPFN likuma\* subjektu datus, bet arī maksātnespējas procesa administratora klienta NILLTPFN likuma\* izpratnē (turpmāk **-** Klients) **-** fiziskas personas, parādnieka pārstāvju, Klienta darījumu partneru (fizisku personu)/ mantas ieguvēja (fiziskas personas), Klienta kreditoru (fizisku personu), Klienta/Klienta kreditoru/darījumu partneru/mantas ieguvēju (juridisku personu) pārvaldes institūciju locekļu, Klienta/Klienta kreditoru/darījumu partneru/mantas ieguvēja (kapitālsabiedrības) dalībnieku (akcionāru), Klienta/Klienta kreditoru/darījumu partneru/mantas ieguvēja (personālsabiedrības) personiski atbildīgo biedru, Klienta/Klienta kreditoru/darījumu partneru/mantas ieguvēja patiesā labuma guvēju (fizisku personu) un informācijas iesniedzēja (fiziskas personas) personas datus.

Atkarībā no datu apstrādes konteksta, kā arī datu subjektu kategorijas, šīs datu apstrādes ietvaros Maksātnespējas kontroles dienests apstrādā šādas personas datu kategorijas:

* **Personu identificējošie un kontaktinformācijas dati, tostarp:**
* vārds, uzvārds, personas kods;
* foto (administratoru amata apliecībām);
* adrese (deklarētā dzīvesvietas adrese, faktiskā dzīvesvietas adrese, prakses vietas adrese);
* tālruņa numurs;
* e-pasta adrese;
* e-adrese.
* **Personas norēķinu konta informācija:**
* norēķinu konta numurs.
* **Dati, kas saistīti ar personas profesionālo darbību un darba pienākumu veikšanu, tostarp:**
* Administratora amata apliecības numurs, izdošanas datums un derīguma termiņš;
* Klienta (fiziskas personas) profesionālā kvalifikācija, peļņas gūšanas avots, darba pienākumi, informācija, kas liecina par politiski nozīmīgu personu;
* Klienta (juridiskas personas) pārvaldes institūciju locekļu, kapitālsabiedrības dalībnieku (akcionāru), personālsabiedrības personiski atbildīgo biedru amats, informācija, kas liecina par politiski nozīmīgu personu;
* Kreditoru (juridisku personu) pārstāvju amats, specialitāte, darba pienākumu uzskaitījums, informācija, kas liecina par politiski nozīmīgu personu;
* kreditoru (fizisku personu) amats, specialitāte, darba pienākumu uzskaitījums, informācija, kas liecina par politiski nozīmīgu personu;
* Klienta darbinieku darba pienākumu uzskaitījums, informācija, kas liecina par politiski nozīmīgu personu;
* Klienta darījumu partneru/mantas ieguvēju pārstāvju amats, specialitāte, darba pienākumu uzskaitījums, informācija, kas liecina par politiski nozīmīgu personu.
* **Dati par personas pārkāpumiem un sodāmību:**
* Informācija par administratoram kā NILLTPFN likuma\* un Sankciju likuma\*\* subjektam atzītajiem pārkāpumiem un piemērotajām sankcijām saskaņā ar NILLTPFN likumu\* un Sankciju likumu\*\*.
* **Citi personu dati, kuri tiek apstrādāti konkrētās datu apstrādes ietvaros, tostarp:**
* Veicot administratora rīcības saistībā ar Klienta izpēti un darījumu uzraudzību atbilstību NILLTPFN likuma\* un Sankciju likuma\*\* prasībām kontroli un sankciju piemērošanu, iegūtā informācija (finansiālais stāvoklis, finanšu līdzekļu izcelsme, radniecība u.c.) par personu;

Informācija par ziņošanu Finanšu izlūkošanas dienestam par administratora klienta – fiziskas personas, aizdomīgiem darījumiem (NILLTPFN likuma izpratnē);

Informācija par ziņošanu Finanšu izlūkošanas dienestam par maksātnespējas procesa administratora klienta – fiziskas personas starptautisko un nacionālo sankciju pārkāpšanu vai pārkāpšanas mēģinājumu (Sankciju likuma izpratnē);

* Informācija, kas iegūta, īstenojot sadarbību NILLTPFN un sankciju jomā ar Latvijas un citu valstu uzraudzības un kontroles institūcijām;
* Informācija par personai piemērotajiem ierobežojošajiem pasākumiem;
* Informācija, ko satur pārbaudē iegūtās administratora lietvedībā esošo dokumentu foto fiksācijas.
* **Īpašu kategoriju dati:**
* Informācija par personas veselību (darba nespējas lapā norādītā informācija).

**Esošās un paredzamās personas datu saņēmēju kategorijas**:

* Maksātnespējas kontroles dienesta atbildīgie darbinieki;
* Tiesu administrācijas (kā EMUS turētāja) atbildīgie darbinieki;
* Personas datu apstrādātāju (VDA regulas izpratnē) atbildīgie darbinieki;

Normatīvajos aktos noteiktajos gadījumos:

* Uzraudzības un kontroles institūcijas NILLTPFN likuma\* un Sankciju likuma\*\* izpratnē;
* Finanšu izlūkošanas dienests;
* Attiecīgās valsts pārvaldes iestādes un Valsts kontrole;
* Tiesībaizsardzības iestādes un tiesas.

Publiski pieejamiem datiem:

* Jebkura persona, kura apmeklē MKD tīmekļa vietni.

**Datu subjekta tiesības:**

Atbilstoši NILLTPFN likuma\* 5.2 panta otrās daļas nosacījumiem, **datu subjektam nesniedz informāciju** par šā likuma ietvaros veikto datu apstrādi noziedzīgi iegūtu līdzekļu legalizācijas un terorisma un proliferācijas finansēšanas novēršanas jomā.

\*Noziedzīgi iegūtu līdzekļu legalizācijas un terorisma un proliferācijas finansēšanas novēršanas likums

<https://likumi.lv/ta/id/178987-noziedzigi-iegutu-lidzeklu-legalizacijas-un-terorisma-un-proliferacijas-finansesanas-noversanas-likums>

\*\* Starptautisko un Latvijas Republikas nacionālo sankciju likums

<https://likumi.lv/ta/id/280278-starptautisko-un-latvijas-republikas-nacionalo-sankciju-likums>

**Vispārīga informācija** par Maksātnespējas kontroles dienesta veikto personas datu apstrādi šim un citiem datu apstrādes nolūkiem, tās drošību, personas datu apstrādātāju piesaisti, un datu glabāšanas un dzēšanas nosacījumiem, ir atrodama šīs Privātuma politikas vispārīgajā sadaļā.